En chauffør fra Brande nåede ikke at finde en parkeringsplads, da han onsdag formiddag kørte med fiskefoder på Hobro Landevej til syd for Sdr. Onsild. Pludseligt hører chaufføren et brag fra motoren, og så gik det ellers stærkt. På kort tid udvikledes en kraftig motorbrand, og chaufføren måtte forlade lastbilen i vejkanten. Beredskabet kom hurtigt til stedet og fik nedkæmpet flammerne. Den brændende lastbil nåede dog alligevel at skabe lange køer i begge vejbaner. Der er nu ryddet op på stedet, og trafikken glider så småt igen. Lastbilen er udbrændt, men der kom ikke nogen personer til skade ved branden.

Referat:
Der var lang kø i begge retninger, da en lastbil onsdag formiddag brød i brand på Hobro Landevej.